ལོ་སར་ཤིས་ཚིག་བཞུགས་སོ། །
བླ་མ་དཀོན་མཆོག་གསུམ་དང་ཡི་དམ་ལྷ། །
རྒྱལ་ཀུན་ཡབ་གཅིག་རྗེ་བཙུན་མཁྱེན་པའི་གཏེར། །
བསྟན་སྲུང་དམ་ཅན་རྒྱ་མཚོའི་མཐུ་སྟོབས་ཀྱིས། །
བཀྲ་ཤིས་རྣམ་དཀར་བསམ་དོན་ཡིད་བཞིན་འགྲུབ། །
ལུས་ལ་བཀྲ་ཤིས་ནད་མེད་བདེ་བས་འཚོ། །
སེམས་ལ་བཀྲ་ཤིས་བསམ་དོན་འགྲུབ་པས་སྐྱིད། །
དཔོན་སློབ་བཀྲ་ཤིས་གཡང་གི་མཚོ་མོ་འཁྱིལ། །
ཕུན་ཚོགས་བཀྲ་ཤིས་དགེ་མཚན་འབར་གྱུར་ཅིག །
ལྷག་བསམ་ལྷོ་སྤྲིན་འཁྲིགས་པའི་ཀློང་ཡངས་ནས། །
གྲགས་སྙན་གཡུ་འབྲུག་སྐད་སྙན་ཕྱོགས་བཅུར་ལྡིར། །
རྨད་བྱུང་བཀྲ་ཤིས་དགེ་མཚན་རྒྱས་པ་དང་། །
བདེ་སྐྱིད་ཕུན་སུམ་ཚོགས་པའི་བཀྲ་ཤིས་ཤོག །
ཅེས་པ་འདི་ནི་ཁོང་ཉིད་དགུང་ལོ་དོན་ལྔ་བཞེས་པའི་ལོ་གསར་བར་བཀྲ་ཤིས་པའི་སྨོན་ཚིག་ཏུ་༧ཤཱཀྱའི་
དགེ་སྦྱོང་གུང་ཐང་བསྟན་པའི་དབང་ཕྱུག་ཏུ་འབོད་པས་ལྷོ་ཕྱོགས་རྒྱ་མཚོ་ཆེན་པོའི་འགྱམ་གྱི་གྲོང་ཁྱེར་ཀྲུའུ་
ཧེ་ནས་སྦྱར་བའི་ཡི་གེ་བ་ནི་དྲུང་ཡིག་དཀོན་མཆོག་སྦྱིན་པའོ། །
302

ཤིས་ཚིག་འགོ་བརྗོད་སོགས་ཀྱི་སྐོར།